अतिक्रमण हटे, बाजार हो व्यवस्थित
कुछ सालों में आबादी व दुकानों के बढ़ने के साथ ही शहर में मुख्य बाजारों, सड़क पर अतिक्रमण की समस्या सामने आ रही है। जिससे जनता के साथ वहां से गुजरने वाले राहगीर भी जूझ रहे हैं। नई शहर सरकार के सामने यह बड़ी चुनौती होगी। जिसमें उन्हें शहर को सुंदर बनाने के साथ ही अतिक्रमण मुक्त करना होगा।
मुख्य बाजार व हाइवे पर प्रचार के लिए पहुंच रहे प्रत्याशियों को सड़क, पानी, बिजली की समस्या जनता बता ही रही है साथ ही उन्हें अतिक्रमण से भी रूबरू करवाया जा रहा है। मोहल्लों से लेकर मुख्य बाजार तक कई स्थानों पर अतिक्रमण है। महापौर पद के प्रत्याशी जनता के बीच पहुंच कर क्षेत्र को अतिक्रमण मुक्त करने का वादा कर रहे हैं, लेकिन इस मामले में ठोस कदम उठाकर क्रियान्वित भी करना होगा। 70 वार्ड में निगम की खाली जगहों पर कब्जा है। वहीं दुकान या मार्केट बनाने से लोगों को रोजगार उपलब्ध करवाया जा सकता है।
कार्रवाई कुछ पर नहीं
नगर निगम का अमला छोटे अतिक्रमणों को हटाकर ही संतुष्ट हो जाता है। अभी भी कई स्थानों पर अतिक्रमण बना हुआ है। वहीं बाजारों में भी इसकी समस्या बनी हुई है। कार्रवाई का आलम ये है कि अगर कोई शिकायत आयी तो अफसर कार्रवाई के नाम पर सिर्फ खानापूर्ति करते हैं। इसी के कारण समस्या कम होने के बजाय बढ़ती जा रही हैं, जिसका समाधान आने वाली शहर सरकार को निकालकर शहर को सुंदर बनाने की पहल करनी होगी।
भास्कर सर्वे
शहर के प्रमुख बाजारों में अतिक्रमण के कारण एेसी रहती है स्थिति।
निकाला जाए समाधान
शहर में अतिक्रमण के स्थानों का चिह्नित किया जाए।
मुख्य सड़क के आसपास सर्विस लेन से इसे हटाया जाए।
दिन व रात खड़े रहने वाले वाहन व खराब वाहनों को हटाया जाए।
मुख्य बाजार से हटाया जाए अतिक्रमण।
शहरवासियों को इसके लिए खुद आगे आने के लिए प्रेरित किया जाए।
शहर के 421 लोगों से दैनिक भास्कर टीम ने बात कर इस विषय पर उनके विचार जाने। जिसमें से 82 प्रतिशत लोगों ने इसे बड़ी समस्या बताया। उन्होंने शहर की सुंदरता व स्पेस के लिए इस पर कार्रवाई की बात कही। साथ ही इसे व्यवस्थित करने पर जोर दिया। वहीं 18 प्रतिशत लोगों ने इसे सामान्य बताते हुए हर शहर में ऐसी स्थिति होने की बात कही।
ये कह रहे प्रत्याशी
यहां सबसे ज्यादा परेशानी
नेहरू नगर चौक से खुर्सीपार तक सभी स्थानों पर अतिक्रमण के कारण समस्या बनी हुई है। जिसमें पावर हाउस चौक, भिलाई तीन, खुर्सीपार में यह समस्या गंभीर है। साथ ही मुख्य बाजार में भी कई जगहों पर ऐसी स्थिति बनी दिखाई देती है। त्योहारों के समय इन बाजारों में दिक्कतों का सामना करना पड़ता है। वहीं वाहनों के बेतरतीब खड़े होने से भी समस्या उत्पन्न हो रही हैं।
वशिष्ठ नारायण मिश्र, निर्दलीय प्रत्याशी
बनाऊंगा नियम
शहर में बेतरतीब तरीके से पार्किंग, दुकानों के बाहर अतिक्रमण के कारण जाम जैसी स्थिति रहती है। इसे सुव्यवस्थित कराने के लिए बकायदे नियम बनाऊंगा।
सत्यनारायण अग्रवाल, भाजपा बागी प्रत्याशी
नहीं किया गया काम
सड़कें व गलियां चौड़ी होने के बाद भी जाम लगना व्यवस्था पर सीधा सवाल उठाता है। इस ओर कोई काम नहीं किया गया है। अतिक्रमण को दुरुस्त कराना सबसे बड़ी जिम्मेदारी होगी।
विद्यारतन भसीन, मेयर प्रत्याशी, भाजपा
नियम से होगा काम
चौक-चौराहों से सटे इलाकों में यातायात के नियमों का पालन होना जरूरी है। साथ ही इनसे सटे बाजारों में अतिक्रमण ने शहर की सुंदरता को बिगाड़ा है, जिसे नियम के तहत ठीक कराया जाएगा।
देवेंद्र यादव, मेयर प्रत्याशी, कांग्रेस
करेंगे जागरूक
अतिक्रमण को हटाने की कार्रवाई तो होती है लेकिन स्थिति नहीं ठीक होने के पीछे कारण यही है कि अफसर इस पर ध्यान नहीं दे रहे। लोगों को जागरूक कर शहर को सुंदर बनाया जाएगा।
एंगल-7
पब्लिक
mag_Deva hin_Deva hin_Deva hin_Deva hin_Deva san_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva mai_Deva mag_Deva hin_Deva bho_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva kas_Deva kas_Deva